cyanic-selkie/wikianc huggingface dataset:
Iz*One
2019: בכורה יפנית
ב-6 בפברואר 2019, פרסמה הלהקה את השיר הראשון שלהן ביפנית, ששמו "Suki to Iwasetai", דרך חברת ההקלטות EMI יפן. גם הבכורה היפנית של IZ*ONE זכתה להצלחה רבה, עם מכירות של למעלה מ-250,000 מכירות ודירוג השיר במקום השני במצעד הסינגלים של Oricon. ב-8 במרץ, זכה הסינגל לתואר פלטינה על ידי איגוד תעשיית ההקלטות היפני (RIAJ), עם מכירות של למעלה מ-250,000 עותקים, והיה לסינגל הפלטינה הראשונה של הלהקה. ב-20 בינואר, הופיעה הלהקה לראשונה ביפן, ב-Tokyo Dome City Hall. בהופעה, הן ביצעו את הסינגל היפני "Suki to Iwasetai". ב-25 בינואר, יצא הקליפ לסינגל. ב-9 במרץ, הוציא הדי-ג'יי האנגלי ג'ונאס בלו גרסה חדשה לשירו "Rise", בהשתתפות חלק מחברות הלהקה.
ב-8 ביוני, החלה הלהקה את סיבוב ההופעות שלה, בשם "Eyes on Me", באצטדיון המקורה ג'אמסיל שבסיאול. זמן קצר לאחר פתיחת המכירה לקהל הרחב, כל הכרטיסים אזלו. החברה הודיעה כי תוסיף תאריך הופעה נוסף, ב-7 ביוני. במהלך ההופעות, ביצעה הלהקה גם שירים חדשים, בהם "Ayayaya" ו- "So Curious"; וכן הופיעו בתור תת-להקות. במהלך סיבוב ההופעות, הלהקה ביקרה והופיעה ב-8 ערים בחמש מדינות שונות (קוריאה הדרומית, תאילנד, טאיוואן, הונג קונג ויפן), והופיעו מול כ-81,000 מעריצים בסך הכל.
ב-26 ביוני, פרסמה הלהקה את הסינגל היפני השני שלה, "Buenos Aires" (בואנוס איירס). הסינגל הגיע למקומות הראשונים במצעדי המוזיקה ביפן, בהם מצעד הסינגלים של Oricon ובילבורד יפן הוט 100. ביולי, הוסמך הסינגל לתואר פלטינה על ידי איגוד תעשיית ההקלטות היפני (RIAGJ). ב-6 ביולי, השתתפה הלהקה בכנס KCON, אשר התקיים במדיסון סקוור גארדן שבניו יורק. ב-25 בספטמבר, הוציאה הלהקה את הסינגל היפני השלישי שלהן, ששמו "Vampire". בדומה לסינגלים הקודמים, הגיע "Vampire" למקומות גבוהים במצעדים שונים ביפן, הודות למכירות של למעלה מ-200,000 עותקים בשבוע הראשון. בהמשך, הוסמך הסינגל לתואר זהב על ידי איגוד תעשיית ההקלטות היפני. זהו הסינגל היפני היחיד של הלהקה שנכנס למצעד הקיי-פופ הוט 100 של בילבורד, בו הוא הגיע למקום ה-54.
בעקבות ההצלחה של הלהקה, הן היו לאמניות החדשות המובילות בחצי הראשון של השנה ב-Oricon, עם רווח של כ-5.5 מיליארד וון דרום קוריאני (כ-5.5 מיליון דולר וכ-17 מיליון שקלים). באותה השנה, השתתפה הלהקה כאמניות אורחות ב-"Tokyo Girls Collection" במספר ערים.
סקנדל ההצבעות של Mnet
בין קידום תוכן יפני וההכנה להוצאת אלבום אולפן שלם, התברר כי הבמאי מטעם Mnet האחראי על מספר סדרות הישרדות ובהן כל העונות של Produce 101 בחר מטעמו את הרכב הלהקות של הבנות ואף הסכים לעשות שינויים בהרכב על ידי קבלת שוחד מחברות בידור שונות. העלאת הסקנדל לאוויר גרמה ל-IZ*ONE וללהקות אחרות שנבנו בדרך דומה לעצור את כל אשר תכננו לקדם. האלבום הראשון של הלהקה נדחה, וכן פעילויות שונות לקידום הלהקה ביפן ובקוריאה הדרומית, בהן הסרט הדוקומנטרי "Eyes on me: the movie", העוסק בההופעות הראשונות של הלהקה. חברת ההקלטות הכריזה על הפסקת פעילות הלהקה עד שעניין ההצבעות יתבהר.
הסקנדל נלקח לבית משפט ונחקר, ובסופו התברר עניין השוחד לגבי ההצבעות. בנוסף, התברר כי שתי חברות בלהקה לא היו אמורות להיכלל בה. בית המשפט הורה לפרסם את שמות המתמודדות שכן היו אמורות להיכלל בהרכב, אך הורה לא לחשוף את שמות הבנות שנכללו במרמה. הידיעה כי חלק מהבנות לא היו אמורות להיכלל בלהקה הובילה לשנאה רבה מצד מעריצים קוריאניים, וחלקם אף קראו ל-IZ*ONE להתפרק, דבר שהאריך את השהיית הפעילות. ב-6 בינואר 2020, הודיעה CJ Entertainment כי הצליחה להגיע להסכם עם אנשי התעשייה, כך שהלהקה תמשיך לפעול ולהישאר במבנה המקורי שלה.
2020: Bloom*Iz, Oneiric Diary, Twelve, One-reeler / Act IV
ב-15 ביוני, הוציאה הלהקה את המיני-אלבום השלישי שלהן, ששמו Oneiric Diary, מתוכו יצא הסינגל המוביל "Secret Story of the Swan". הקליפ לסינגל המוביל תוכנן לצאת גם הוא ב-15 ביוני, אך נדחה ל-16 ביוני. המיני-אלבום הגיע למקום השני במצעד האלבומים של Gaon, עם למעלה מכירות של למעלה מ-510,000 עותקים. המיני-אלבום היה לאחד מתוך שני אלבומים של להקות בנות שזכו לתואר פלטינה כפולה על ידי תאגיד תוכן המוזיקה הקוריאני. האלבום השני שזכה לתואר היה More & More של Twice.
ב-13 בספטמבר, קיימה הלהקה את ההופעה האינטרנטית הראשונה שלהן, ששמה "Oneiric Theater". ב-21 באוקטובר, הוציאה הלהקה את אלבום האולפן היפני הראשון שלהן, Twelve. האלבום הגיע למקומום הראשונים במצעד האלבומים של Oricon. ב-7 בדצמבר, פרסמה הלהקה את המיני-אלבום הקוריאני הרביעי שלהן, ששמו ONE REELER / ACT IV, ואת הסינגל המוביל "Panorama". המיני-אלבום דורג במקום הראשון במצעד האלבומים של Gaon. המיני-אלבום היה לפעילות המוזיקלית הרשמית האחרונה של הלהקה לפני פירוקה.
2021: הופעה אחרונה ופירוק הלהקה
ב-26 בינואר, הוציאה הלהקה את הסינגל "D-D-DANCE", בשיתוף עם "Universe", אפליקציה המחברת אמני קיי-פופ עם המעריצים ומפיקה תוכן אקסקלוסיבי. ב-15 בפברואר, נבחרו חמש חברות בלהקה, קוון אונבי, מיאוואקי סאקורה, קים מינג'ו, ג'ו יורי וג'אנג וון-יונג, להשתתף בקמפיין פרסומי לחברת פפסי, והוציאו סינגל בשם "Zero:Attitude", אותו ביצעו יחד עם הזמרת סויו, שהשתתפה גם כן ב-Produce 48' והראפר הקוריאני pH-1. השיר יצא כחלק משיתוף פעולה של פפסי עם חברת הבידור הדרום קוריאנית סטארשיפ אנטרטיינמנט, אליה שייכות יוג'ין וג'אנג וון-יונג. הלהקה השתתפה באלבום האוסף Rewind : Blossom וביצעה גרסת כיסוי לשיר "!4!3" שבוצע במקור על ידי הלהקה Roo'ra.
ב-11 בפברואר, הודיעו החברות כי הלהקה תערוך את סיבוב ההופעות האחרון שלהן כלהקה, ששמו "One, The Story", שיערך ב-13 ו-14 באפריל 2021. ההופעות התקיימו באופן מקוון ושודרו לאלפי מעריצים ברחבי העולם. במהלכן, ביצעה הלהקה שירים משמעותיים בקריירה שלהן, מתחילתן כלהקה חדשה ועד עתה. לקראת סוף ההופעות נפרדו חברות הלהקה מהמעריצים ואחת מהשנייה, וביקשו להמשיך לתמוך בכלל הפרויקטים שלהן כלהקה ובתוכניות העתידיות. בהופעה האחרונה, ב-14 באפריל 2021, ביצעה צ'וי ינה בפעם הראשונה שיר אותו כתבה במיוחד, בשם "Parallel Universe". ב-18 באפריל 2021, עלה הקליפ של "Parallel Universe" לעמודי היוטיוב וה-V Live הרשמיים של הלהקה. הקליפ כולל קטעי וידאו קצרים של חברות הלהקה כאשר הן מתכוננות להופעות האחרונות. ב-29 באפריל 2021, העלו חברות הלהקה תמונות פרידה לעמודי הרשתות החברתיות שלהן.
להקות שנבנו בעונות התוכנית Produce 101 ידועות כלהקות זמניות, הפועלות במשך שנתיים וחצי על מנת להעלות את הפופולריות של חברי הלהקה, ולבסוף כולם חוזרים לחברה לה הם שייכים. בינואר 2021, כשלושה חודשים לפני סיום החוזה של הלהקה, הודיעה CJ Entertainment כי פנתה לחברות התקליטים של הבנות על מנת להסכים להארכת חוזה הלהקה. כחודש לסיומי החוזים, הודיעה החברה כי הארכת החוזים נכשלה, והלהקה תתפרק באופן רשמי, כפי שתוכנן, ב-29 באפריל 2021.
דיסקוגרפיה
בשמותיהם של האלבומים והמיני-אלבומים הקוריאניים מתקיים משחק מילים. בשמם של אלבומים הראשונים, קיימת כוכבית ולאחריה הצירוף "IZ", בהמשך ישנם מיני-אלבומים עם המילה "ONE", וכך הם מייצרים את השם IZ*ONE.
אלבומי אולפן
בקוריאנית
ביפנית
מיני-אלבומים
בקוריאנית
ביפנית
המרד בצ'יאפס
המרד בצ'יאפס הוא מרד עממי שפרץ ב-1 בינואר 1994 במדינת צ'יאפס שבמקסיקו. המרד אורגן על ידי הצבא הזפטיסטי לשחרור לאומי ותחילתו אופיינה בהתנגשות צבאית עם הצבא המקסיקני. הצבא המקסיקני נחל ניצחון צבאי, ומאז 1995 כמעט שלא התרחשו התנגשויות אלימות בין הצבא לתושבי צ'יאפס.
מדינת צ'יאפס
מאז הכיבוש הספרדי נודעה צ'יאפס כמדינה המבודדת ביותר במקסיקו ובמרכז אמריקה, והקשה ביותר לחדירה מבחוץ. הדבר מסביר אולי את הריכוז הגבוה ביותר של אינדיאנים הקיים בה בהשוואה לכל מדינה אחרת במקסיקו. עם זאת, עושרה הטבעי (עצים יקרים, נפט וגז) משך יזמים חיצוניים מזה דורות. שתי מרידות גדולות, תוצאת תנאי החיים הקשים שנכפו על התושבים, זכורות בהיסטוריה: זו של הצלטאלס (tzeltales) ושל שבט הקנקוק (Cancuc) ב-1712, וזו של הצוצילס (Tzotziles) מהכפר סן חואן צ'אמולה (Chamula) ב-1868. שתיהן הוכנעו באכזריות.
אזור הקונפליקט
אזור הסכסוך, הנקרא "אזור העמקים", משמש כמעבר הטבעי מאזור הרכסים הגבוהים של צ'יאפס, לקצה המזרחי הרחוק, הנמוך והטרופי של צ'יאפס, הקרוי אזור סלבה לקנדונה (Selva Lacandona). אזור העמקים מאוכלס עד היום בעיקר על ידי אינדיאנים משבטי הצלטאלס והטוחולבלס (tojolabales). אזור הכנדס, ובמיוחד עמק אוקוסינגו המצוי במרכזו, נוצל בתקופה הקולוניאלית לגידול בקר ולגידולים המותאמים לאקלים ממוזג. במחצית השנייה של המאה העשרים החלו מאכלסות את העמק קבוצות מגוונות של אנשים: הגיעו לשם איכרים אינדיאנים שחיפשו קרקעות פנויות עליהן יוכלו להשתלט; פליטים שנמלטו מתנאי המחיה הקשים והקסיקיזם (מלשון קסיקה - צ'יף בשבט אינדיאני) השולטים בקהילות ההר; וכן פליטים שנרדפו בקהילות ההר על בסיס דתי. גלי ההגירה יצרו מתחים בין המתיישבים החדשים לבין הרנצ'רוס הגדולים (חוואים פרטיים לבנים) של האזור.
ג'רלד גרין
ג'רלד גרין הבן (באנגלית: .Gerald Green, Jr; נולד ב-26 בינואר 1986) הוא כדורסלן עבר אמריקאי, אשר שיחק בליגת ה-NBA בין השנים 2005–2019. לאורך התקופה העמיד ממוצעים כוללים של 9.7 נקודות ו-2.5 ריבאונדים למשחק. בעונת זכה בתחרות ההטבעות של ה-NBA במסגרת סוף שבוע האולסטאר.
המרד בצ'יאפס
התפתחות האקטיביזם הפוליטי
ב-1976 הכיר סמואל רואיז בעיר טורואן (Torróen) שבצפון המדינה, את אדולפו אוריבה (Orive), אחד המנהיגים המרכזיים של תנועה אחרת שנקראה "פוליטיקה עממית" (Política Popular). רואיז חזה בעבודה הטובה שעשו אוריבה עם תנועתו בשכונות הפועלים, והזמינו לבקר בצ'יאפס. אנשי "פוליטיקה עממית", תנועה שהורכבה מוותיקי דור הסטודנטים של 1968, האמינו שלציבור העממי יש כוח ארגון משלו, ושעל מנת לשפר את מצבו הוא עצמו חייב להתארגן ולהצמיח מנהיגות. בתוך כך נוצר גם קשר הדוק בין פעילי "אחדות העם", שכבר פעלו בחשאיות באזור העמקים של צ'יאפס, לבין אנשי "פוליטיקה עממית", שהגיעו אומנם מאוחר יותר לחבל ארץ זה, אך נהנו מן היתרונות של פעולה גלויה. להתקרבות בין שתי התנועות תרמה האידאולוגיה המאואיסטית המשותפת שלהן.
ג'רלד גרין
נעורים וקריירת תיכונים
גרין נולד וגדל בעיר יוסטון, טקסס. בהיותו תלמיד בכיתה ו' הטביע לסל מאולתר בזמן שענד טבעת, וזו נתקעה במסמר שהיה נעוץ בטבעת הסל. חלק מאצבע הקמיצה שבידו הימנית נתלש, והוא נאלץ לעבור קטיעה של האצבע בין הגליל המקורב לגליל האמצעי.
המרד בצ'יאפס
התפתחות האקטיביזם הפוליטי
בשנות השבעים ובשנות השמונים של המאה העשרים החלו ארגוני איכרים בלתי-תלויים נוספים לזכות בתמיכת התושבים בצ'יאפס. לכל התנועות שפעלו במזרח צ'יאפס הייתה נטייה קומוניסטית והן נהגו לשתף פעולה ביניהן.
התפתחות האופציה הצבאית
עדיין בראשית שנות השמונים, בעוד שבצ'יאפס קורמת עור וגידים תנועת איכרים עצמאית וחזקה, הופיעו במזרח המדינה מיליטנטים של תנועות חשאיות, שראו במאבק החמוש את האופציה היחידה לשינוי השיטה הפוליטית המקסיקנית. בין הבאים היה איש טמאוליפס שבצפון מזרח המדינה, רפאל סבסטיאן גיין ויסנטה, שנודע לימים בשם תת-המפקד מרקוס, מנהיג הצבא הזפטיסטי לשחרור לאומי.
ג'רלד גרין
נעורים וקריירת תיכונים
בסיום לימודיו התיכוניים הודיע שילמד באוניברסיטת המדינה של אוקלהומה, אך לאחר מכן חזר בו והעמיד עצמו לבחירה בדראפט ה-NBA.
המרד בצ'יאפס
התפתחות האופציה הצבאית
בינואר 1986 דיכא הצבא באלימות רבה הפגנה של אינדיאנים-איכרים, שמחו על אפליה במדיניות ההגנה על מחירי התירס בין מספר אזורים בצפון, שקיבלו אבטחת מחירים, לבין צ'יאפס, שלא זכתה לשום הגנה בתחום זה. לכל אלה הצטרפו החשדות לזיופים במערכת הבחירות של 1988. ברי היה איפוא שהדרך האלקטורלית לא תצלח להביא לשינוי במקסיקו, ובוודאי לא בצ'יאפס. החל מ-1988 התרחשה סדרת אירועים חמורים נוספת שהסעירה את המדינה. המושל החדש חוסה פטרוסיניו (Jose Patrocinio) החליט לנקוט יד קשה כלפי האינדיאנים והאיכרים העצמאיים, ולהעמידם כיריבים פוליטיים מובהקים וחסרי לגיטימיות. בין צעדיו הייתה חקיקת חוק עונשין חדש שנתן לממשלו היתר לדכא כל מי שמחה נגד השלטון, מפלגת השלטון, זכויות הרכוש ועוד.
ג'רלד גרין
בוסטון סלטיקס
למרות התחזיות שייבחר באחד המקומות הראשונים בדראפט 2005, נלקח גרין בבחירה ה-18 בלבד על ידי קבוצת בוסטון סלטיקס. בעונת הרוקי שלו שותף גרין ב-32 משחקים בלבד וקלע 5.2 נקודות בממוצע למשחק, אך בעונתו השנייה קיבל תפקיד משמעותי יותר בקבוצה כמחליפם של פול פירס ו-וולי זרביאק ושיפר את תפוקתו ל-10.4 נקודות למשחק. באותה עונה,, השתתף לראשונה בתחרות ההטבעות ואף הוכרז כזוכה לאחר שגבר על נייט רובינסון, טיירוס תומאס ודווייט הווארד.
המרד בצ'יאפס
התפתחות האופציה הצבאית
הגורם המיידי לפרוץ המרד היה הסתלקות המדינה מן הרפורמה האגררית בפברואר 1992 והליכתה לפרויקט נאו ליברלי של סחר בינלאומי חופשי עם ארצות הברית וקנדה בינואר 1994. במובנים אלה ניתן לראות בתנועה הזפטיסטית תנועת איכרים, שתביעותיה יכלו למצוא אוזן קשבת בקרב קבוצות איכרים רבות במקסיקו ולזכות בתמיכתן. בעקבות שני אירועים אלה החלו איכרי צ'יאפס להרגיש כאילו שהם קורבנות של קונספירציה בה הם עתידים לאבד את היכולת למכור את הגידולים החקלאיים שלהם, ולאבד בקרוב גם את האדמה שעליה הם מגדלים אותם.
ג'רלד גרין
מינסוטה טימברוולבס
ב-31 ביולי 2007, בסיום עונתו השנייה ב-NBA, נשלח בטרייד למינסוטה טימברוולבס יחד עם אל ג'פרסון, ראיין גומס, ת'יאו ראטליף וסבאסטיאן טלפייר, בתמורה לקווין גארנט. בעונת שותף גרין בשנית בתחרות ההטבעות, וסיים במקום השני לאחר שהפסיד בסיבוב האחרון לדווייט הווארד.
המרד בצ'יאפס
התפתחות האופציה הצבאית
דוברי התנועה עצמה הבהירו שהם יצאו למרד משום העוני והאי-צדק השוררים באזור העמקים של צ'יאפס, ולא משום דוקטרינה פוליטית מהפכנית כלשהי, אותה הם מבקשים ליישם במדינה. בנוסף, הם הבהירו שהם מדברים בשם קהילות אחרות ברחבי מקסיקו ולא רק בשם איכרי מזרח צ'יאפס. כמו כן הסבירו הדוברים שהם יצאו נגד השיטה הבלתי דמוקרטית שמפלגת השלטון, "המפלגה המהפכנית הממוסדת", הִפעילה במדינה, ובגידתה בהבטחות ההיסטוריות של המהפכה המקסיקנית להביא לצדק חברתי. לטענתם, פעולותיה של מפלגת השלטון הביאו להתרוששות השכבות העממיות הנמוכות של החברה המקסיקנית. בהיבט של מספר עשורים שקדמו למרד, ניתן לומר שתהליכי הפיתוח הקפיטליסטי של האזור, החל משנות השבעים, שגרמו להחרפת הפערים בין שכבות האוכלוסייה, היו הגורם הראשי לפרוץ המרד.
ג'רלד גרין
יוסטון רוקטס
במהלך עונת 2007/2008 ביקש מהנהלת הטימברוולבס להישלח לקבוצה אחרת, וב-21 בפברואר 2008 נענתה בקשתו כשהועבר ליוסטון רוקטס בתמורה לקירק סניידר ובחירת דראפט עתידית. כשבועיים לאחר הטרייד, ב-8 במרץ, שוחרר מהרוקטס ונשאר ללא קבוצה עד סיום העונה.
המרד בצ'יאפס
התפתחות האופציה הצבאית
הזפטיסטים אינם מייצגים אל כל האינדיאנים של צ'יאפס, אלא את העניים ביותר שבהם, המתגוררים במזרח הרחוק של המדינה. מכאן מובן מדוע קבוצות אחרות, ביניהן הקבוצות הבולטות ביותר של האזור הגבוה של צ'יאפס - כמו הצ'מולס, הסינאקאנטאקוס ו"הקהילה הלקנדונית" - שמנהיגיהם מקיימים קשרים הדוקים עם הממסד הפוליטי וזוכים להעדפות על פני קבוצות אינדיאניות אחרות, לא הצטרפו למרד.
ג'רלד גרין
דאלאס מאבריקס
ב-1 ביולי 2008 חתם גרין בדאלאס מאבריקס על חוזה לעונה אחת. בדאלאס קיבל את מספר הדקות הנמוך בקריירה - 9.9 בממוצע למשחק - ושותף ב-38 משחקים בלבד, בהם קלע 5.2 נקודות למשחק.
המרד בצ'יאפס
התפתחות האופציה הצבאית
המרד לא היה ספונטני. הוא הוכן לאורך שנים על ידי תנועה שפעלה להגנת האינטרסים האינדיאניים. לא הייתה זו תוצאה של השתלשלות אירועים מקרית שפקדה את האזור, אלא פרי של תסיסה באוכלוסייה הנמצאת במצוקה כלכלית, פוליטית וחברתית לאורך שנים. קיומן של בעיות קשות באזור וקיומה של תנועה אינדיאנית היה ידוע לממשל. מה שנעלם מעיניו היה עומק הבעיות. כך ניתן להסביר את ההפתעה שנגרמה לממשל משפרצה המחאה החוצה בצורת התנגשות אלימה בינואר 1994.
ג'רלד גרין
מחוץ ל-NBA
לקראת עונת 2009/2010 התקשה גרין למצוא קבוצה ב-NBA, ובדצמבר 2009 חתם על חוזה בקבוצת לוקומוטיב קובאן הרוסית. ממוצעיו בליגת העל הרוסית עמדו על 16.3 נקודות בממוצע למשחק ב-17 המשחקים בהם שותף. לקראת סוף העונה, ביוני 2010, שוחרר גרין מהקבוצה.
בעונה הבאה שיחק גרין בקרסניה קריליה סמרה, גם היא מהליגה הרוסית, ואת עונת 2011/2012 החל ב"פושאן דרליונס" מליגת ה-CBA הסינית, ממנה שוחרר כבר בדצמבר 2011.
המרד בצ'יאפס
פרוץ המרד
השלטון המקסיקני הופתע מפרוץ המרד בשנת 1994. ביום הראשון של המרד, תפסו המורדים החמושים, רובם אינדיאנים, את היישובים הויסטן, צ'אנל, אלטמירנו אוכוסינגו, אוקסצ'וק, לאס מרגריטס והעיר סן קריסטובל דה לאס קאסאס. בהודעה שפרסמו המורדים, שכינו עצמם "הצבא הזפטיסטי לשחרור לאומי", לאמצעי התקשורת, הם הודיעו על פתיחת מרד כנגד הנשיא, קרלוס סלינס דה גורטרי, ובקשו מן הציבור להצטרף אליהם במאבקם כנגד "הדיקטטורה הבלתי-לגיטימית" של מפלגת השלטון, היא המפלגה המהפכנית הממוסדת השולטת במקסיקו מזה יותר מ-60 שנה. כמו כן פנו המורדים למספר ארגונים בינלאומיים, וביקשו מהם להגיע לצ'יאפס כמשקיפים בהתאם לאמנת ז'נבה.
ג'רלד גרין
מחוץ ל-NBA
לקראת תחילת עונת המקוצרת ב-NBA חתם גרין על חוזה בלוס אנג'לס לייקרס, אך שוחרר ממנה כעבור שבוע. בחודשים ינואר ופברואר 2012 שיחק בקבוצת לוס אנג'לס די-פנדרס מליגת הפיתוח של ה-NBA, וקלע במהלכם 19.1 נקודות למשחק. במשחק האולסטאר של ליגת הפיתוח הוביל גרין את קלעי המשחק עם 28 נקודות אישיות, וזכה בתואר "ה-MVP של משחק האולסטאר".
המרד בצ'יאפס
פרוץ המרד
הצבא מיהר להגיב. למקום נשלח כוח בן 12,000 חיילים שתגברו את 2,000 החיילים שכבר שהו במדינה. בשני עימותים שקיים הצבא עם המורדים הוא הצליח לסלקם בתוך ימים אחדים מן הערים שתפסו ולהסיגם למזרח המדינה ולדרומה, כלומר, לאזורי יער הגשם הטרופי הבלתי חדיר של השפלה.
ג'רלד גרין
ניו ג'רזי נטס
בפברואר 2012 חזר גרין ל-NBA כאשר חתם על חוזה זמני, לעשרה ימים, בניו ג'רזי נטס. ב-18 במרץ הוחתם בנטס עד סיום העונה, במהלכה העמיד ממוצעי שיא של 12.9 נקודות, 3.5 ריבאונדים ו-1.1 אסיסטים למשחק.
המרד בצ'יאפס
פרוץ המרד
עדויות ראשונות של תיירים ועיתונאים שהזדמנו למקום אכן אישרו שהמורדים היו בעיקרם אינדיאנים. תת-המפקד מרקוס, מפקד המורדים, אישר את המידע בראיון ראשון מאז פתיחת המרד שניתן ליומון לה חורנדה (La Jornada) ב-6 בפברואר 1994. באותו ראיון הוא חשף עובדה בלתי ידועה עד אז, שלפיה הצבא הזפטיסטי נשמע למרותה של "ועדה חשאית מהפכנית-אינדיאנית" המורכבת מ-18 נציגים של ארבע הקבוצות האתניות הנמנות עם צאצאי המאיה. הוא הוסיף שהנציגים כפופים בעצמם להכרעות קהילות המוצא שלהם, ושההחלטות בקהילות אלו מתקבלות באופן דמוקרטי. תגובות דעת הקהל המקסיקנית והעולמית הייתה מפתיעה לא פחות מאשר ההתקוממות עצמה. עיתונים מקומיים ובינלאומיים וארגונים בינלאומיים לזכויות אדם החלו מוחים נגד הפגיעות של הצבא המקסיקני והמשטרה בשבויים שנפלו לידיהם, ועל מעשיהם כנגד האוכלוסייה המשתפת הפעולה עם הזפטיסטים. דעת הקהל הפנימית החלה ללחוץ על המשטר להציב בלמים על התנהגות הצבא שנשלח לאזור. הממשל עצמו לא הסתייג מן הטענות בדבר האופי האינדיאני של המורדים, אך טען שהם הוסתו על ידי מנהיגים לא אינדיאנים שהוצגו כחתרנים מקצועיים. האשמות אלה לא נקלטו בדעת הקהל, לא המקומית ולא הבינלאומית. הדבר אילץ את הממשל להכריז על הפסקת אש חד-צדדית ב-12 בינואר בתקווה שיצליח לשכך את המהומה על ידי דיאלוג עם המורדים. בכך הייתה משום הכרה משתמעת שלהתקוממות היו סיבות אמיתיות וצודקות. ואכן, ב-21 בפברואר 1994 נפתחו שיחות בין המורדים לממשלה. מאז התמעטו באופן ניכר ההתנגשויות הצבאיות בין המורדים לצבא.
לאחר המרד
לאחר סיום הקרבות הפך המרד למאבק על דעת הקהל במקסיקו ובעולם בד בבד עם הניסיונות ליצור אוטונומיה באזור העמקים של צ'יאפס. בפועל נהנים התושבים מאוטונומיה חלקית מאז 1994, אף על פי שלא הושג הסכם רשמי עם השלטון המרכזי במקסיקו. החל משנת 2006 מנסים המורדים לפעול בדרכים פוליטיות ותקשורתיות, וגם בדרכים חשאיות, על מנת ליצור תנאים שיובילו להקמת ארגון כלל ארצי שמטרתו תהיה שיפור מעמדן של השכבות החלשות במקסיקו כולה. פעולה זו קרויה "המערכה האחרת" (La otra campaña).
ג'רלד גרין
פיניקס סאנס
לפני עונת שלחה אינדיאנה את גרין לפיניקס סאנס, יחד עם הסנטר מיילס פלאמלי ובחירת דראפט עתידית, בתמורה לפאוור פורוורד לואיס סקולה. לאורך העונה הוצב גרין בחמישייה הפותחת ב-48 משחקים, כמחליפם של הגארדים אריק בלדסו וגוראן דרגיץ' שנפצעו לסירוגין. ב-6 במרץ 2014 קלע שיא קריירה של 41 נקודות, כולל שיא של 8 שלשות, בניצחון קבוצתו על אוקלהומה סיטי ת'אנדר. בעונה זו רשם גרין שיאי קריירה בממוצעי דקות למשחק (28.4), נקודות למשחק (15.8), אסיסטים למשחק (1.5), חטיפות למשחק (0.9) וחסימות למשחק (0.5), וכן קלע באחוזים הטובים בקריירה מהשלוש (40%) ומקו העונשין (84.8%). בסיום העונה סיים במקום הרביעי בהצבעה לפרס השחקן המשתפר, אחרי חברו לקבוצה גוראן דרגיץ', לאנס סטיבנסון ואנתוני דייוויס.
המרד בצ'יאפס
לקריאה נוספת
María Concepción Obregón R., "La rebelión zapatista en Chiapas: Antecedentes, causas y desarrollo de su primera fase", Mexican Studies/Estudios Mexicanos, Vol. 13(1), (Winter 1997): 149-200.
ג'רלד גרין
מיאמי היט
ב-9 ביולי 2015, לאחר שנתיים בפיניקס, חתם במיאמי היט על חוזה לעונה אחת.
החזרה לבוסטון סלטיקס
ב-27 ביולי 2016 חתם גרין על חוזה לעונה אחת בבוסטון סלטיקס, במדיה שיחק בשתי עונותיו הראשונות בליגה (2007-2005).
בספטמבר 2017 חתם במילווקי באקס על חוזה לעונה אחת, אך נופה מהסגל לפני תחילת עונת.
החזרה ליוסטון רוקטס
ב-28 בדצמבר 2017 חתם ביוסטון רוקטס על חוזה בלי מובטח עד לסיום עונת 2017/2018. ב-41 המשחקים בהם שותף עד סוף העונה שימש כשחקן ספסל משמעותי, וקלע 12.1 נקודות בממוצע למשחק. בפלייאוף של אותה עונה העפיל עם הרוקטס לגמר המערב, בו הפסידו לגולדן סטייט ווריורס בתוצאה 3–4. לקראת העונה הבאה חתם על הארכת חוזה ביוסטון לעונה נוספת עבור כ-2.4 מיליון דולר.
במשחק הכנה לקראת עונת נפצע גרין בכף רגלו השמאלית, ודווח שכנראה ייאלץ להחמיץ את כל העונה. בפברואר 2020 הועבר לדנוור נאגטס, ומיד שוחרר ממנה.
בדצמבר 2020, לאחר שהחלים מפציעתו, חתם ביוסטון על חוזה חדש, אולם שוחרר מהקבוצה לפני פתיחת עונת.
באוקטובר 2021 הודיע על פרישתו ממשחק פעיל.
התחנה המרכזית של קריית שמונה
התחנה המרכזית של קריית שמונה היא מסוף האוטובוסים והתחנה המרכזית של העיר קריית שמונה. שוכנת בלב העיר, ברחוב ארלוזורוב, סמוך לכביש 90 ושדרות תל חי בעיר.
התחנה המרכזית של קריית שמונה היא המרכזית באזור הגליל העליון ואזור אצבע הגליל, מהתחנה יוצאים קווי אוטובוס רבים, בין היתר לרמת הגולן, חיפה, עפולה, תל אביב-יפו, ירושלים וערים נוספות בעיקר בצפון ישראל.
מהתחנה יוצאים גם קווי אוטובוס עירוניים לרחבי העיר וקווי אוטובוס אזוריים למטולה ויישובי האזור.
מבנה התחנה
בתחנה ממוקמים דוכני מזון רבים ובסמוך לתחנה ממוקם מרכז הקניות הגדול בעיר - קניון שמונה, בתחנה 7 רציפים מהם יוצאים קווי אוטובוס עירוניים ובינעירוניים, את מרבית הקווים מפעילה אגד, את השירות לרמת הגולן מפעילה מועצה אזורית גולן ואת השירות לעיר צפת מפעילה חברת נתיב אקספרס.
קווים עירוניים
את קווי האוטובוס העירוניים בעיר מפעילה חברת אגד.
קווים אזוריים ובינעירוניים
מקרא סימנים:
וולנד
וולנד (Woland במקור הגרמני) הוא שם גרמני לשטן, המופיע במספר גרסאות ישנות של אגדת פאוסט, תחת השמות Valand, Woland, Faland, ו-Wieland. ביצירתו "פאוסט" מתייחס גתה פעם אחת לשטן כאל "Junker Woland".
וולנד ב"אמן ומרגריטה"
כשהוא מתבסס על כינוי נדיר זה של השטן, קרא הסופר הרוסי מיכאיל בולגקוב לאחד מגיבורי ספרו האמן ומרגריטה "וולנד". בספר הזה וולנד הוא השטן המבקר במוסקבה של תחילת המאה ה-20 עם פמלייתו, כשהוא מתחזה לקוסם. התרגום הראשון של הספר לעברית נקרא, בהתאם לכך, "השטן במוסקבה".
בספר מתחוללת דרמה גדולה סביב השם, כיוון שאיוואן (דמות מרכזית בסיפור) לא מצליח להיזכר בשם זה שהיה כתוב על כרטיס הביקור של הזר שפגש. אחת הסיבות שבגללן בחר בולגאקוב את השם הזה היא להראות את בורותם של האנשים שלא מכירים את משמעות השם וולנד, ולא מצליחים להבין שלא מדובר באדם תמים אם הוא בחר בשם זה.
השם הוא רמז מטרים לדמותו של השטן. בנוסף לשם זה, לרוב השמות ברומן ישנה משמעות מיתולוגית מסוימת: רוב השמות לקוחים ממיתולוגיות שונות או מהתנ"ך (אפילו האמן נקרא "פאוסט" באחת הגרסאות של הסיפור).
ריצ'רד שיפרין
ריצ'רד מרטין שיפרין (באנגלית: Richard Martin Shiffrin, נולד ב-13 במרץ 1942) הוא פסיכולוג יהודי - אמריקאי, שנודע כחוקר בתחום הפסיכולוגיה הקוגניטיבית. הוא מכהן כפרופסור במחלקה לפסיכולוגיה ולמדעי המוח של אוניברסיטת אינדיאנה. בשנת 1995 נבחר באקדמיה הלאומית למדעים של ארצות הברית.
ביוגרפיה
שיפרין בוגר תואר ראשון במתמטיקה מאוניברסיטת ייל (1964) וב-1968 סיים את לימודי הדוקטורט באוניברסיטת סטנפורד בפסיכולוגיה ניסויית ובפסיכולוגיה מתמטית.
שיפרין התפרסם בזכות התאוריות שפיתח בתחום הקשב והזיכרון במסגרת מחקרו בפסיכולוגיה. בשנת 1968 פרסם שיפרין יחד עם עמיתו ריצ'רד אטקינסון את מודל שלושת המאגרים, לפיו המידע המתקבל מהסביבה מעובד במוח בשלושה מאגרי זיכרון מרכזיים: זיכרון חישה מיידי, זיכרון לטווח קצר, וזיכרון לטווח ארוך.
בשנת 1977 פרסם שיפרין את תאוריית הקשב ביחד עם וולטר שניידר. בשנת 1980 פרסם את מודל הזיכרון האסוציאטיבי (SAM), ששימש כמודל המקובל בתחום הפסיכולוגיה הקוגניטיבית עד תחילת שנות ה-2000. בשנת 1997 הרחיב שיפרין מודל זה ביחד עם מארק סטיוורס (Mark Steyvers) במה שנקרא Retrieving Effectively From Memory (REM) model.
חייו הפרטיים
שיפרין נשוי לג'ודית' מהי ויש להם ארבעה ילדים. תחביביו העיקריים הם גלישת סקי בסגנון טלמרק וטיפוס צוקים.
מאיק קוצאר
מאיק-קאלב קוצאר (באסטונית: Maik-Kalev Kotsar; נולד ב-22 בדצמבר 1996) הוא כדורסלן אסטוני המשחק בעמדת הסנטר בסאסקי בסקוניה מליגת העל הספרדית והיורוליג. בנוסף, הוא משחק בנבחרת אסטוניה בכדורסל ובנבחרת אסטוניה בכדורסל 3x3.
קריירת מכללות
ב-7 במרץ 2016 התחייב קוצאר לשחק באוניברסיטת קרוליינה הדרומית. בשנתו הראשונה הוא שיחק בכל 37 המשחקים ופתח בחמישייה 33 פעמים, עם ממוצעים של 5.8 נקודות ו-4.8 ריבאונדים למשחק, כשקרוליינה הדרומית עלתה לפיינל פור טורניר אליפות המכללות הראשון שלה, והפסידה 73–77 לגונזגה. קוצאר נבחר לחמישייה השנייה של אזור ה-SEC לאחר שהעמיד ממוצעים של 11.2 נקודות, 6.3 ריבאונדים, 2.3 אסיסטים, 1.5 חטיפות ו-1.1 חסימות למשחק במהלך עונת הסיניור שלו. למד בבית הספר לעסקים באוניברסיטת קרוליינה הדרומית. התמחותו הראשית הייתה במימון והמשנית בניהול. עד סיום לימודיו הוא נבחר לרשימת הנשיא, לרשימת הכבוד של מנהל הספורט באוניברסיטה ולרשימת הכבוד של אזור ה-SEC. ההישג האקדמי הבולט ביותר שלו הגיע בשנתו האחרונה כאשר נבחר לספורטאי השנה של האוניברסיטה. פרס זה מוענק מדי שנה לסיניור עם ההישגים האקדמיים הטובים ביותר.
קריירה מקצועית
ב-16 באוגוסט 2020 חתם קוצאר בהמבורג טאוורס מהבונדסליגה הגרמנית. בשתי העונות שלו בהמבורג, הוא העמיד ממוצעים של 14.2 נקודות למשחק בבונדסליגה.
ב-25 ביולי 2022, הוא חתם בסאסקי בסקוניה מליגת העל הספרדית והיורוליג.
קריירה בנבחרת הלאומית
קוצאר ערך את הופעת הבכורה שלו בנבחרת אסטוניה ב-29 ביוני 2018, במשחק מוקדמות גביע העולם 2019 נגד בריטניה, וקלע 8 נקודות בהפסד החוץ 65–74.
יחסי הונגריה–קניה
יחסי הונגריה–קניה הם היחסים הדיפלומטיים בין הונגריה לקניה.
סקירה כללית
שתי המדינות כוננו יחסים דיפלומטיים בשנת 1964. באפריל 2019 הכריזה הונגריה כי תעניק 100 מלגות לסטודנטים מקניה, והזמינה את קניה לפתוח שגרירות בבודפשט. בשנת 2022 חתמו הונגריה וקניה על הסכם, לפיו תוקם ועדה כלכלית משותפת שתתאם את שיתוף הפעולה, ובנוסף לכך תפתח בנק Exim מסגרת אשראי בסך 85 מיליון אירו כדי להקל על כניסת מפעלים הונגריים לשוק הקנייתי", אמר מר Szijjartó לכתבים.
מר Szijjartó הודיע גם כי הונגריה תמליץ ל ולמזרח אפריקה ליישם הסכמי שותפות כלכלית עם אותן מדינות אפריקאיות, כולל קניה, שכבר אשררו את ההסכם, מה שיסיר את המכשולים המנהליים לסחר והשקעות בין הונגריה לקניה.
המצור על טולון
המצור על טולון (18 בספטמבר 1793 – 18 בדצמבר 1793) היה ניצחון רפובליקני במרד המלוכני שהתרחש בעיר טולון. לעיתים רבות מתייחסים אליו גם כנפילת טולון.
טולון נכבשה על ידי כוחות בריטים וספרדים שסייעו למלוכה הצרפתית, ובהם בין היתר שייטת מן הצי המלכותי בפיקוד אדמירל הוד. נפוליאון בונפרטה התפרסם במצור זה לראשונה כמומחה לארטילריה, על ידי איתור המקום המושלם למיקום הארטילריה באופן שבו היא תשלוט בנמלי העיר. נפוליאון לקח חלק בתקיפת המוצב על מנת לחפות על עמדה זו. בתום המתקפה, הופגזו הציים האנגלו-ספרדיים והם נאלצו לסגת, ועמידותם חוסלה. כתוצאה מכך, בונפרטה שהיה אז בן עשרים וארבע הפך לבריגדיר גנרל ושמו פורסם בקרב הפוליטיקאים המפורסמים ביותר של פריז.
Smalltown Boy
השיר יצא לאור מחדש בשנת 2013 במסגרת קמפיין חג המולד של חברת "Boots UK". שנה לאחר מכן הוקלט מחדש על ידי ג'ימי סאמרוויל, סולן הלהקה, במסגרת חגיגות לציון 30 שנה לצאת האלבום המקורי.
וידאו קליפ
הקליפ הופק על ידי ברנרד רוז, צולם והופץ במהלך שנת 1984. בקליפ נראה סאמרוויל נוסע ברכבת ונזכר בילדותו באמצעות פלאשבקים לאירועים שהובילו אותו לעזוב את בית הוריו בילדותו.
סאמרוויל הנער נמצא בבריכת שחייה ובעידוד חבריו, אותם מגלמים חברי הלהקה האחרים, משכנעים אותו לגשת אל בחור אליו הוא נמשך. בהמשך הוא מותקף בסמטה על רקע הומופובי, כשאת ההתקפה מוביל אותו הבחור אליו ניסה לפנות. שוטר מביא אותו אל בית הוריו כשהוא פצוע. כך מגלים הוריו על נטיתו המינית של הנער. הילד נפרד מאימו בחיבוק ואילו אביו מסתפק במתן כסף, הוא עולה על הרכבת בדרכו ללונדון, בה הוא מתאחד עם חבריו.
יורם שקולניק
יורם שקולניק (נולד ב-1969) הוא ישראלי שרצח מחבל פלסטיני כפות בשנת 1993.
מקרה החיסול והמשפט
שקולניק היה תושב הר חברון, נשוי ואב לילדה אחת, שעבד כנהג הסעות תלמידים. ב-23 במרץ 1993 שוטט מוסא אבו סבח, תושב העיר יטא, בקרבת ההתנחלות סוסיא. שני תושבים תפסו אותו והעלו אותו על רכב הביטחון. במהלך הנסיעה דקר אבו סבח את אחד מהם בכתפו. השניים התגברו עליו ונטלו ממנו סכין. יותר מאוחר נלקח ממנו רימון רסס. שקולניק, ששמע על האירוע במכשיר הקשר שברכבו, מיהר להגיע לזירה. כשהגיע היה אבו סבח הכפות שכוב על הארץ, פניו כלפי מטה, בגדיו קרועים וסביבו מספר אנשים. שקולניק ירה צרור באבו סבח שמת במקום. לאחר החיסול אמר לסובבים "צריך להרוג אותם, וזאת מלחמה", "ברוך שפטרנו", "הוא צריך לשמש דוגמה לערבים שיראו". בחקירתו במשטרה אמר כי רצה להעיר את העם. במשפט טען שקולניק שהוא חשב שבידי המחבל היה רימון יד ועל כן ירה בו, אולם טענתו לא נתקבלה והוא הורשע ברצח ונידון למאסר עולם בשנת 1994. ערעורו נדחה במרץ 1997.
בערב ראש השנה 1997, נקצב עונשו ל-15 שנה על ידי נשיא מדינת ישראל עזר ויצמן, כמעין איזון לשחרור מחבלים. בפברואר 1999 נקצב עונשו שוב ל-11 שנים ו-3 חודשים.
שחרור מוקדם
במרץ 2000 אישרה ועדת השחרורים לשקולניק שחרור מוקדם, אך שחרורו בוטל על ידי בג"ץ בנימוק שהוועדה לא שקלה נכון את המסוכנות של שקולניק. בסוף אותה שנה שוב אישרה ועדת השחרורים שחרור מוקדם. שוב הוגשה עתירה לבג"ץ, אך הפעם אושר השחרור ברוב של ארבעה שופטים מול שלושה.
ב-18 בפברואר 2001 שוחרר שקולניק בתנאים מגבילים האוסרים עליו לגור בשטחי יהודה, שומרון ועזה עד תום תקופת המאסר שנקצבה לו. לאחר שנה צומצמו התנאים המגבילים.
לאחר השחרור
משפחתו של אבו סבחה הגישה תביעת פיצויים נגד המדינה על כך שהתרשלה בכך שמסרה לידי שקולניק נשק. התביעה נדחתה, מכיוון שלא הוכח שהייתה רשלנות במתן הנשק, ובנוסף היה ספק אם אי מתן הנשק היה מונע את הרצח, שכן לשקולניק היה אקדח ברישיון.
שקולניק עבר לירושלים ועובד בשיפוצים. לאחר שנים אמר שקולניק: "אני חושב על המעשה שלי מה שיהודי ממוצע חושב עליו. התקשורת לא מקבלת את השכל הישר של העם ולא מבינה מה קורה מסביב, אבל לכי תשאלי ברחוב מה צריך לעשות יהודי שחושב שערבי ירצח אנשים, ומה שהם יענו לך זה מה שאני חושב. אני חלק מהעם".
תגובות ציבוריות למעשהו ולגזר דינו
היו שראו בשקולניק דוגמה של הפעלת טרור יהודי כלפי פלסטינים. מאידך, חבר הכנסת יוסף בא גד אמר: "כבוד ראש הממשלה, איפה הנוער הישראלי, כשאתה עוצר היום את יורם שקולניק, במקום להכריז עליו כגיבור לאומי, שהציל תלמידי בית-ספר מפגיעה על ידי סכין ורימון?". היו שראו בהרשעתו ברצח ובעונש הכבד של מאסר עולם שהושת עליו עוול, בפרט בהשוואה לאנשי השב"כ אשר זכו לחנינה בפרשת קו 300 ולאחרים שרצחו מתוך סערת נפשות וקיבלו עונש קל בהרבה. הרב מרדכי אליהו, הרב הראשי לישראל והראשון לציון לשעבר, קיבל את שקולניק בחום ואמר לו שנאסר על לא עוול בכפו.
גם מניעת שחרורו המוקדם, לאחר ניכוי שליש ממאסרו, עוררה זעם בקרב גורמים בימין. מיכאל קליינר, למשל, טען שנימוקם של שופטי בג"ץ ששקולניק מסוכן לציבור, מצחיק אפילו אנשי שמאל. מניעת השחרור נתפסה כניסיון של השופטים לעקוף את קיצוב העונש שנעשה על ידי נשיא המדינה.
קישורים חיצוניים
[https://www.idanyaron.com/post/yorans "טוב, אז מה היה לנו?" – הרהורים שלאחר בחירות עם יורם שקולניק], באתר הבלוג של עידן ירון, 05.03.2020
ג'אפר צ'לבי
נישאנג'י טג'יזאדה צ'אפר צ'לבי הידוע בקיצור כג'אפר צ'לבי (בטורקית: Nişancı Tâcı-Zâde Câ'fer Çelebi; 1459, אמסיה - 18 באוגוסט 1515, אסטנבול) היה פקיד בכיר ומשורר טורקי עו'תמאני שכתב שירת   דיואן ומסנווי, בשפות הטורקית ופרסית.
ביוגרפיה
ג'אפר צ'לבי נולד באמסיה בשנת 1459. אביו טג'י בק שימש כמזכיר אישי לנסיך באיזיט שהיה לימים הסולטן העו'תמאני באיזיט השני. ג'אפר למד בהתחלה אצל אביו ואצל מלומדים אחרים באמסיה. אחר כך, יחד עם אחיו, סאדי, במדרסות חשובות בעיר ברוסה. עשה קריירה תאולוגית והוסמך כמורה "מידריס". את משרתו הראשונה קיבל בסימאב, במערב אנטוליה, אחר כך עבר לאדירנה ואחרי 1492 לימד במדרסת מהמוט צ'לבי באיסטנבול. בשנת 1497 או 1498 באיזיט השני מינה אותו ל"נישאנג'י" -של המועצה האימפריאלית ראש השלכת הסולטן, וכן "קזאסקרין" - "שופט צבאי" עם סמכויות של קאדי עליון. נגרר למאבק הכוח בין שייחזאדה אהמט ואחיו סלים, לימים הסולטן סלים הראשון. אחרי מרד היניצ'רים בשנת 1511 פוטר מתפקידו הממשל. ג'אפר נחשד בהמרדה בקרב הצבא והוצא להורג בשנת 1515, מיד אחרי שובו של סלים הראשון ממסע צבאי באיראן. כל עוד הוא עצור נדרש על ידי סולטן לפסוק את דינו של אדם שהמריד נגד הסולטן. תשובתו הייתה "אם זה הוכח, אז העונש הוא הוצאה להורג". הסולטן השיב לו שגזר לעצמו את דינו. נודע כמחבר שירים בסוגת "מסנווי".
מלכי סאסקס
רשימת המלכים ששלטו בממלכת סאסקס היא רשימה מקוטעת וחלקית ביותר. כתבי היד מתקופה זו מועטים ביותר, וחלק מכתבי היד ששרדו עד ימינו מזויפים. ספרי היסטוריה וכרוניקות נכתבו מאות שנים לאחר האירועים המתוארים בהם, והתאריכים והשמות המפורטים בהם מסתמכים בחלקם על מסמכים מזויפים ומסמכים מומצאים. מרבית המידע על מלכי ממלכת סאסקס ידו מצווים מלכותיים או חוזים שהוצאו על ידי מלכים אלה, או שהמלכים נכחו בעת חתימתם.
בדה ונרביליס בספרו "ההיסטוריה הכנסייתית של האומה האנגלית" מציין כי הסקסונים התיישבו באזור סאסקס בשנת 477 וכי מלכם הראשון היה אלה אשר אף היה הראשון לשאת את התואר ברטוואלדה.
על פי רוג'ר מוונדובר, לאחר מותו של אלה ירש אותו בנו, קיסה בשנת 514 ושלט עד שנת 590 (אולם ייתכן כי שלט עד גיל 90, ולא עד שנה זו).
רוג'ר מציין כי במותו של קיסה, שלט בממלכה קיוולינג מלך ממלכת וסקס וכי הממלכה שבה להיות ממלכה עצמאית רק בשנת 455.
גורם נוסף המקשה על תיארוך שנות שלטון המלכים הוא העובדה שמספר פעמים מלכו מספר מלכים יחד (ולפעמים שלושה ואף ארבעה מלכים). עדויות היסטוריות מעידות על כך שהסקסונים הדרומיים נשלטו על ידי מועצה של זקנים, וייתכן שכל אחד מחברי המועצה נשא את התואר "מלך".
בשנת 825 השתלט אקגברט מלך ממלכת וסקס על ממלכת סאסקס, והפך אותה לחלק מממלכתו.
היועץ הכספי לרמטכ"ל
היועץ הכספי לרמטכ"ל (בראשי תיבות: יועכ"ל) אחראי על ייעוץ לרמטכ"ל בתחום התקציבי, הנחיית גופי התקציב, בקרת התקציב ויישום חוק יסודות התקציב בצה"ל. הוא משמש גם כראש אגף התקציבים במשרד הביטחון וכראש המערך הכלכלי בצה"ל.
ייעוד
היועץ הכספי לרמטכ"ל הוא הגוף שמנהל את המגעים עם האוצר בתקופת הכנת התקציב וגם במהלך השנה, כשעולות דרישות שונות. בנוסף, תפקיד היחידה לגשר בין משרד הביטחון לצבא בכל הקשור לתקציב הביטחון.
בנוסף, בשנים האחרונות פועלת ביחידה מערכת הדרכה כלל צבאית ומשרדית להכשרה והכרת נושאי התקציבים.
מטעם משרד הביטחון אחראי אגף התקציבים על גיוס המקורות לתקציב הביטחון, דרך האוצר או בעזרת כספי סיוע מארצות הברית וממקורות נוספים כמו הפרטה ושיווק בסיסים. לאחר סיכום התקציב (בסביבות אוגוסט בשנה הקודמת לתקציב המסוכם), תפקיד היועץ הכספי לרמטכ"ל, יחד עם אגף התכנון בחלק מהנושאים, הוא לחלק את התקציב של צה"ל בין הגופים והזרועות השונים בצבא.
היועכ"ל עומד בראש המערך הכלכלי שמורכב מקציני התקציבים המפוזרים במפקדות למיניהן וממלאים תפקידים בתחומים כלכליים, תקציביים ותכנון.
סמל היועכ"ל
על המטבע מצוירים בצבעי זהב עלה תאנה, שהוא אחד מסמלי הארץ, בתוספת המילים "חירות ציון" בכתב עברי קדום, המסמלות את שאיפת היהודים מאז ועד ימינו.
אוסוולד, מלך סאסקס
אוסוולד (באנגלית: Oswald) היה מלך ממלכת סאסקס באמצע המחצית השנייה של המאה השמינית.
ייתכן שאוסוולד היה אחד ממספר זקני הממלכה אשר משלו בה יחד, וייתכן שמלך בממלכה לצד שלושה מלכים אחרים: אוסמונד, אוסלאק ואאלפוולד.
30 ביולי
30 ביולי הוא היום ה-211 בשנה (212 בשנה מעוברת). עד לסיום השנה, נשארו עוד 154 ימים.
אוסוולד, מלך סאסקס
ככל הנראה הארבעה משלו בחסותו או תחת שלטונו של אופה מלך ממלכת מרסיה, אשר כבש את הממלכה. כנראה ארבעת המלכים מלכו יחדיו בממלכה, ולאחר כיבושה על ידי אופה, נתן להם אופה אוטונומיה לנהל את ענייני הפנים של הממלכה ולהמשיך לשלוט בה.
צו משנת 772 שהוצא על ידי אופה מזכיר את שמו של אוסוולד כאחד העדים ומכנה אותו "אוסוולדוס, דוכס סאת'סק" (Osuualdus dux Suðsax).
בצו זה מצוין שמו של אוסוולד לפני שלושת המלכים האחרים: אוסמונד, אאלפוולד, ואוסלאק, דבר המעיד על היותו ראש מועצת הזקנים, או מעמדו הרם יותר מאשר שלושת המלכים האחרים.
לא ידועים כיום צווים שאוסוולד הוציא (ייתכן שלא הוציא צווים, אולם ייתכן שצווים שהוציא לא שרדו עד ימינו).
הואליאנצרטופס
הואליאנצרטופס (שם מדעי: Hualianceratops wucaiwanensis) הוא סוג של דינוזאור בתת-סדרה צרטופסים שחי במזרח אסיה ביורה עליון כ-160 מיליון שנה לפני זמננו. זהו אחד הצרטופסים הקדומים ביותר הידועים למדע. במובנים רבים, זוהי גרסה מוקדמת ומוקטנת ביותר של הטריצרטופס. פירוש שם הסוג הוא "פנים מקושטות בעלות קרניים", אף על פי שלא היה בעל קרניים: בסינית "הואא" = קישוטי/מקושטות, "ליאן" = פנים, ואילו הסיומת הלטינית "צרטופס" פירושה "פנים בעלות קרניים" הנוספת לרוב הדינוזאורים בתת-הסדרה צרטופסיה. פירוש שם המין הוא על שם המקום בו נתגלה.
הואליאנצרטופס היה צרטופסי פרימיטיבי בגודל כלב. הוא ידוע ממאובנים הכוללים גולגולת חלקית ורגל אחורית. המאפיין הייחודי של הואליאנצרטופס הוא עצמות בעלות גבשושיות, תכונה שהתבטאה באופן אינטנסיבי בדינוזאור זה. הפלאונטולוגים משערים שמטרת הגבשושיות על העצמות הייתה להגן על כלי דם ושכנראה הואליאנצרטופס היה דינוזאור אגרסיבי שהרבה להילחם בבני מינו בקרבות על טריטוריה וזיווג. כמו כל הצרטופסים הוא היה בעל עצם מקור (Rostral) וניזון מצמחייה נמוכה.
מאובניו של הואליאנצרטופס התגלו כבר ב-2002, באותה תצורה - הואליאן - שבסין, בה נתגלו מאובני יינלונג. בגלל שמאובני היינלונג היו שלמים יותר ורבים יותר, התעלמו הפלאונטולוגים מהמאובנים החלקיים מאוד של הואליאנצרטופס ואלה העלו אבק במחסני מכון בייג'ינג לפלאונטולוגיה ופלאואנתרופולוגיה. רק ב-2014 הם נבחנו מחדש, במסגרת עבודת הדוקטורט של פנגלו האן. בשיתוף ד"ר קתרין פורסטר, מומחית לצרטופסים מארצות הברית, הם חקרו את המאובנים ומצאו שמדובר בסוג טקסונומי חדש למדע הנבדל מספיק מיינלונג. בדצמבר 2015 פרסמו האן, פורסטר, קלארק ושו שינג מאמר מדעי המתאר את הואליאנצרטופס.
ג'יני ברלין
ג'יני ברלין (נולדה בתור ג'ני ברט מאיי, באנגלית: Jeannie Brette May; נולדה ב-1 בנובמבר 1949) היא שחקנית קולנוע ותיאטרון אמריקאית-יהודייה, שהייתה מועמדת לפרס גלובוס הזהב ולפרס אוסקר לשחקנית המשנה הטובה ביותר לשנת 1972 על תפקידה בסרט "אשת החלומות".
ביוגרפיה
ברלין נולדה בלוס אנג'לס לבמאית, תסריטאית היהודיה איליין מאיי. אמה פרצה את דרכה של ברלין כשחקנית כשליהקה אותה לתפקיד לילה קולודני, כלתו היהודייה המעצבנת של איש המכירות לני קאנטרו בקומדיה בבימויה "אשת החלומות". ברלין זכתה על הופעתה בפרסי מבקרים והועמדה לפרס אוסקר לשחקנית המשנה הטובה ביותר אותו הפסידה לאיילין הקרט ולפרס גלובוס הזהב לשחקנית המשנה הטובה ביותר. באותה שנה הופיעה גם בסרטו הראשון של לארי כהן "בון".
בשנת 2019 החלה לשחק בעונתה השנייה של סדרת הדרמה "יורשים" ב־HBO, בדמותה של סיד פיץ'. בשנת 2020 שיחקה בסדרת הטלוויזיה "ציידים" בפריים וידאו, לצדם של אל פצ'ינו וקרול קיין.
בשנת 2022 שיחקה בסרטו של סטיבן ספילברג "הפייבלמנים".
קו-אבולוציה
קו-אבולוציה או אבולוציה הדדית, היא השינוי בהרכב הגנטי של שני מינים המקיימים יחסי גומלין, כתוצאה מהברירה הטבעית שהם מפעילים זה על זה. בתהליך זה מתפתחות בכל אחד משני המינים תכונות שמתאימות אותם זה לזה. קו-אבולוציה מתרחשת במידות שונות בין יצורים רבים מאוד, אך מתבטאת באופן בולט במיוחד ביחסי תועלת הדדית (מוטואליזם) ויחסי איבה (אנטגוניזם כגון טורף-נטרף, טפיל-פונדקאי ותחרות).
קו-אבולוציה אנטגוניסטית
קו-אבולוציה של מינים אויבים עשויה להתפתח לארבעה מסלולים עיקריים: דוגמה ידועה לקו-אבולוציה בין אויבים היא בין הפיגם המצוי (Ruta chalepensis), שפיתח יכולת ליצור שמנים אתריים הדוחים חרקים אוכלי-צמחים, לבין זחל הפרפר זנב הסנונית הנאה (Papilio machaon syriacus) שפיתח עמידות לאותם שמנים אתריים רעילים. עמידות זאת מפחיתה את התחרות בינו לבין חרקים אחרים האוכלים צמחים ולא פיתחו עמידות כזאת. מעבר לכך - הזחל פיתח יכולת לרכז את השמנים אתריים בבלוטה המפרישה את ריחם החריף כשהזחל מותקף. דוגמה זאת טובה לתהליך קו-אבולוציה שמשפיע באופן מובהק על תפוצת מינים, שכן הופעתו של זחל זנב הסנונית תיתכן רק במקום בו מצוי הפיגם.
מרוץ חימוש ביולוגי
מרוץ החימוש הביולוגי הוא מגמה קו-אבולוציונית של התפתחות אצל יצורים המצויים בקשר טורף ונטרף. במגמה זו הטורף משכלל את יכולתו לטרוף והנטרף משכלל את יכולתו להתגונן. שם אחר לתהליך זה הוא "עקרון המלכה האדומה". תהליך זה הוא אחד התהליכים המשפיעים ביותר על מהלך האבולוציה.
למרוץ החימוש הביולוגי שני היבטים עיקריים:
החוקר ואן ואלן קרא לכך "עקרון המלכה האדומה", על שם אותה מלכה מאליס מבעד למראה, שהסבירה לאליס שעליה לרוץ בכל כוחותיה כדי להישאר במקומה.
קו-אבולוציה מוטואליסטית
ניתן לראות את תוצרי הקו-אבולוציה של תועלת הדדית, לדוגמה, בין מינים מסוימים של נמלים מהסוג .Pseudomyrmex spp ומיני עצי שיטה (.Acacia spp). בעצי השיטה התפתחו קוצים מיוחדים וחלולים וכן איברים עשירים בחלבונים המספקים לנמלים מקום מחיה מוגן ומזון, ואילו הנמלים פיתחו התנהגות של הגנה על עץ-הבית והם תוקפים כל אוכל-צמחים או צמח מתחרה המאיים על ביתם.
דוגמה נוספת לקו-אבולוציה מוטואליסטית היא התפתחות הצורה, הצבעים, הריח והצוף של פרחים אל מול תכונות הראייה, חוש הריח וצורת אברי המציצה של חרקים שמאביקים אותם. תכונות הפרחים התפתחו ליכולת משיכה ותגמול במזון של החרקים, אשר מצידם מספקים שירות הכרחי לרביית הצמחים בעלי הפרחים.
מטפילות למוטואליזם
סימביוזה היא צורת חיים של שני מינים שונים המקיימים קשר הדוק מאוד, לעיתים כאשר אחד מהמינים חי בתוך גופו של השני (אנדוסימביוזה). תופעה זאת היא תוצר של קו-אבולוציה ארוכה המביאה להתמחות גבוהה מאוד של המינים זה בזה. גם היחסים בין מינים סימביונטים מתחלקים באופן גס לשלושה טיפוסים הכוללים הדדיות, סמוכתנות וטפילות.
בטפילות, אחד מהמינים מרוויח מהשיתוף (הטפיל) והשני סובל ממנו (הפונדקאי). בסימביוזה הדדית שני המינים מרוויחים מהשיתוף. קיים גם מצב ביניים (קומנסליזם או סמוכתנות) שבו צד אחד מרוויח והשני אינו מרוויח ואינו מפסיד. חוקרי האבולוציה מצאו עדויות לתהליכים התפתחותיים רבים שבהם טפילים אלימים הפכו לפחות אלימים ולתהליכים שבהם טפילים הפכו לסימביונטים מוטואליסטים. לדוגמה, מקובלת ההיפותזה שהכלורופלסט האחראי על פוטוסינתזה בתאי הצמח הירוקים היה בעבר אנדוסימביונט פרוקריוטי, ואולי טפיל, והפך במהלך קו-אבולוציה לחלק אינטגרלי מהתא הצמחי, אשר מתרבה רק כחלק מהתרבות תאי הצמח אפילו שהוא מכיל DNA נפרד. תהליך דומה קרה בממלכת החי, בה אנדוסימביונט פרוקריוטי הפך למיטוכונדריה האחראית על ייצור האנרגיה בתא באמצעות מעגל קרבס.
בעבר נהוג היה לחשוב שתהליכים הפוכים (ממוטואליזם לטפילות) הם נדירים. ההנחה הייתה שהתהליך המוביל מטפילות למוטואליזם נובע מכך שנזק לפונדקאי גורר במקרים רבים נזק לטפיל. אך גישה זאת מעניקה משקל-יתר לברירה קבוצתית לעומת ברירה טבעית על הפרט. מתברר שהדבר אינו בהכרח כך, וטפיל יכול להתפתח גם לאלימות גבוהה יותר על פי מאפייניו הביולוגיים ועל פי האקולוגיה וההתנהגות של הפונדקאי (למשל אצל הפרזיטואידים). מידת האלימות שתתפתח בטפיל קשורה כנראה בעיקר באופן העברת הטפיל בין פונדקאים, כאשר העברה אנכית (העברה מהורים לצאצאים) תברור טפילים מתונים יותר בהשוואה להעברה אופקית (העברה דרך הסביבה החיצונית או על ידי ווקטור).
קו-אבולוציה בין זוויגים ובין שלבי חיים
במובן רחב אף יותר, ניתן לראות קו-אבולוציה בין שלבי חיים שונים בתוך אותו המין, אפילו ששלבי החיים הללו מופיעים בכל אחד מהפרטים של המין ולא קיים הבדל במבנה הגנטי בין השלבים. הקו-אבולוציה במקרה זה מתרחשת כאשר פרטים המצויים בשלבי חיים שונים חווים לחצי ברירה טבעית שונים וכל שלב חיים משפיע על לחצי הברירה הפועלים על השלב האחר. דוגמה לקו-אבולוציה בין שלבי חיים היא קונפליקט ההורים-צאצאים.
חשיבות קו-אבולוציה באקולוגיה ובהתמיינות
תהליך הקו-אבולוציה בתוך אותו המין קובע את האינטראקציות בין פרטים ועשוי להשפיע באופן משמעותי על דינמיקה של אוכלוסיות.
תהליך הקו-אבולוציה בין מינים קובע את טיבם ואת עצמתם של יחסי הגומלין ביניהם, ואלו עשויים להיות משמעותיים ביותר בקביעת מבניהן של חברות אקולוגיות.
במקרים מסוימים, קו-אבולוציה עשויה להוביל לקו-ספציאציה (התמיינות הדדית), כאשר יחסי הגומלין בין המינים הדוקים במיוחד, והמין האחד עובר התמיינות (התפצלות לשני מינים נפרדים) שגוררת את המין השני להתמיינות מקבילה.
חיים בר-דרומא
חיים זאב בר-דרומא (6 ביולי 1892 – 3 בינואר 1970, ירושלים) היה מורה וחוקר הגאוגרפיה ההיסטורית של ארץ ישראל.
קורות חייו ופועלו
נולד בשם ולוול שרמייסטר בי"א בתמוז תרנ"ב לחנה-פייגה לבית מנדלובסקי ולקדיש-קיָם שרמייסטר בוולקוביסק, האימפריה הרוסית (כיום בבלארוס), במשפחה בת חמישה בנים. למד בישיבת מיר בסלבודקה, ועם זאת התכונן לבחינות בגרות כתלמיד-חוץ. עלה ארצה עם הוריו ב-1911 ולימד בבתי הספר של חברת "נצח ישראל" בפתח תקווה ובראשון לציון. בתום מלחמת העולם הראשונה החל ללמד בבית הספר "תחכמוני" בתל אביב ובירושלים, ואחרי כן – בבתי הספר של הוועד הלאומי.
בשנות ה-30 של המאה ה-20 למד בר-דרומא ארכאולוגיה כללית ומוסלמית, גאולוגיה ופרהיסטוריה באוניברסיטה העברית בירושלים. שני הפרקים הראשונים של ספרו "וזה גבול הארץ" מ-1958 מושתתים על עבודת התזה שלו לתואר מוסמך אוניברסיטה שקיבל ב-1938. בשנים 1939–1942 המשיך בלימודיו בארצות הברית, בדרופסי קולג' שבפילדלפיה וכן באוניברסיטת מינסוטה במיניאפוליס. ב-1942 הגיש את העבודה לקבלת תואר דוקטור, שהיוותה תשתית לפרקים ג' וד' בספרו על גבולות הארץ. בשובו ארצה חזר להוראת הגאוגרפיה בבתי הספר בירושלים, והתמסר לכך עד פרישתו לגמלאות.
בר-דרומא כתב מאמרים רבים בחקר ארץ-ישראל וכן פרסם פיליטונים ושירים (בהפועל הצעיר, בהשילוח, ב"אספקלריה" של קדיש סילמן, ועוד). מלבד זאת עסק בתרגום מלועזית לעברית. הוא הקים הוצאת ספרים בשם "באר" (ראשי תיבות של "בנימין אדמונד רוטשילד"), ובאמצעותה הדפיס והפיץ את כתביו, ובהם הסדרה "ספריַת ירוחם – שורה של מונוגרפיות לחקר המקרא והארץ". בר-דרומא היה חבר הוועדה למונחי הגאוגרפיה שליד הוועד הלאומי לא"י בירושלים, והשתתף, כמרצה, בפעולות החברה לחקירת ארץ-ישראל ועתיקותיה.
עיקר מעייניו בעבודתו המחקרית, שבה באה לביטוי בקיאות מופלגת במקורות, היו גבולות ארץ-ישראל. בספרו המקיף הראשון – "הנגב" (תרצ"ה–1935) – כלל את חצי האי סיני בתחומי הנגב. על ספרו זה זכה ב-1936 בפרס מוסד ביאליק בתחום המדע המקורי (יחד עם מיכאל אסף). את מחקריו ריכז בחיבורו הגדול, שעליו עמל עשרים שנה – "וזה גבול הארץ" (תשי"ח–1958). ספרו זה, שראה אור בסיוע מוסד הרב קוק, זיכהו ב-1959 בפרס ע"ש הרב עוזיאל (במסגרת פרס ירושלים לספרות תורנית), ושנה לאחר מכן – בפרס עיריית רמת גן לחכמת ישראל.
החוקר גצל קרסל – שחלק על בר-דרומא בסוגיות הנוגעות לזיהוי אתרים וחבלים מקראיים – מסכם במאמר לזכרו, כי בר-דרומא, וכי הייתה זו בשבילו.
חיים בר-דרומא נשא את חיה בת אליעזר קליר (1895–1921). לשניים נולדו יואב, קדיש, רחל (בן-אביר), אליהו ומלכות. בכורם, יואב, נספה ב-1918 בהפגזות הגרמנים על פתח תקווה ובנם קדיש נפטר ב-1933 בתל אביב.
בר-דרומא הלך לעולמו בכ"ה בטבת תש"ל ונטמן בהר המנוחות. ארכיונו נמצא במכון גנזים של אגודת הסופרים בבית אריאלה בתל אביב.
ניסים מלכה
ניסים מלכה (נולד בשנת 1951) הוא רב, איש חינוך ופוליטיקאי ישראלי שכיהן במשך 10 שנים כראש עיריית קריית שמונה.
ביוגרפיה
מלכה נולד במרוקו. בגיל 10 הוא עלה עם משפחתו לישראל, בה התגורר בקריית שמונה. הוא למד בישיבה תיכונית בצפת ובישיבת הכותל. בצה"ל שירת בגדוד הנח"ל המוצנח במסלול ההסדר, ובגדוד זה השתתף במלחמת יום הכיפורים. בשירות המילואים עבר קורס קצינים.
מלכה הוסמך לרבנות בגיל 23. הוא עבד כמורה וסגן מנהל בית ספר רמב"ם בקריית שמונה. ב-1979 יצא לשליחות בוונצואלה, שם שימש רב ומורה בקהילה היהודית המקומית במשך שלוש שנים. בשובו לישראל מונה לסגן מנהל בית ספר תיכון "המתמיד" בקריית שמונה. ב-1987 מונה ליושב ראש המועצה הדתית של העיר.
ב-1998 נבחר לחבר מועצת העיר בראש רשימת המפד"ל שזכתה בשלושה מתוך 15 מושבים. בבחירות לרשויות המקומיות ב-2003 התמודד מלכה גם לראשות העיר. רשימתו קיבלה שני מושבים מתוך 13, והוא עצמו קיבל קצת מעל 30% מהקולות בסיבוב הראשון ועלה לסיבוב השני מול ראש העיר המכהן חיים ברביבאי. בסיבוב השני קיבל מלכה פחות מ-42% מהקולות. הוא הצטרף לקואליציה של ברביבאי וכיהן כסגן ראש העיר.
מלכה עזב את המפד"ל והתמודד בראש רשימה עצמאית בבחירות ב-2008. הוא נבחר לראשות העיר בסיבוב השני. ב-2009 מונה לראש סניף הליכוד בעיר והתמודד מטעם המפלגה בבחירות ב-2013, בהן נבחר לקדנציה נוספת. ב-2014 נבחר לסגן יושב ראש מרכז השלטון המקומי.
בפברואר 2016 נחקר בחשד לשוחד, מרמה והפרת אמונים ושיבוש הליכי חקירה, בעקבות החקירה נשלח למעצר בית. באוגוסט 2018 הודיעה פרקליטות המדינה על סגירת התיק נגדו.
בבחירות לרשויות המקומיות באוקטובר 2018 קיבל מלכה קצת מעל 28% מהקולות ועלה לסיבוב השני מול אביחי שטרן, אך הפסיד בו והודח מראשות העיר.
ב-6 בספטמבר 2022 אישרה הממשלה את מינויו לנציג במועצת החמ"ד שהובא על ידי שרת החינוך יפעת שאשא ביטון.
ציץ
מקור
הציווי מופיע בספר שמות בין כל יתר הציוויים על בגדי כהונה:
בהמשך מתוארת הכנתו בתוך תיאור הכנת שאר הבגדים:
תיאור הציץ מופיע בתלמוד:
גודל הציץ
בתלמוד נאמר שרוחב הציץ הוא שתי אצבעות ואורכו צריך להיות מקיף מאוזן לאוזן.
בתוספות כתוב שדין זה אינו מדאורייתא אלא לימוד של חז"ל מהפסוק "והיה על מצח אהרן" העוסק בציץ, אשר ממנו משתמע ששיעור הציץ צריך להיות לפי גודל המצח, וסתם מצח שיעורו שתי אצבעות, אך מדאורייתא כשר בכל גודל שהוא.
כתיבת האותיות
הרמב"ם מתאר את דרך כתיבת האותיות שבציץ, כך: והאותיות בולטות לפניו, חופר את האותיות מאחריו, והוא מדובק על השעווה, עד שבולט. והוא נקוב בשני קצותיו..' הראב"ד (בהשגות) כותב על דברים אלו 'אינו חופר אלא מכה בדפוס צורת האותיות מאחוריו עד שהאותיות בולטות מלפניו..' יש מפרשים שכתבו שהרמב"ם והראב"ד אינם חולקים. אך לפי הבנת הראב"ד מסתבר, שלפי הרמב"ם כתיבת האותיות צריכה להיות בחפירה אחת, בסוג של כתיבה 'במקשה אחת'. לעומת זאת לפי הראב"ד יש לבצע כתיבה על ידי סיתות.
מיקום הכיתוב
בברייתא בתלמוד מובא כי בסידור האותיות השם הקדוש יופיע בשורה העליונה, ובשורה התחתונה יופיע 'קדש ל'. המורכבות בגישה זו בכך שהיא יוצרת שינוי בסדר המילים שהיה צריך להיות 'קדש להשם' ובו המילה קודש קודמת לשם המפורש. לכן הפרשנים מסבירים שהמילה 'קדש ל' הייתה כתובה בתחילת השורה התחתונה, ובכך נוצר גוון מסוים בו המילה קודש קודמת לשם המפורש.
לעומת זאת כבר בברייתא מובאת דעה שהכיתוב נמצא באותו שורה, ולפי העדויות כך למעשה נהגו בבית המקדש.
קשירת הציץ
על מנת לקבוע את הציץ במקומו, הוא נקשר באמצעות חוט או חוטי תכלת. צורת הקשירה שנויה במחלוקת בקרב הראשונים.
מקום הציץ על הראש
יש שכתבו שמקום הציץ אינו על המצח, כי אם מעל המצח, בדומה למקום התפילין, ואף שכתוב בפסוק מצח, הכוונה בדומה לתפילין שכתוב בין עיניך והכוונה מעל המצח
הלכות מיוחדות
ורבי יהודה טען שהוא נושא כפיו כשאר אחיו הכוהנים ומרים את ידיו מעל הציץ.
תפקידי הציץ
בספר שמות נכתב אודות הציץ: "וְהָיָה עַל מֵצַח אַהֲרֹן וְנָשָׂא אַהֲרֹן אֶת עֲו‍ֹן הַקֳּדָשִׁים אֲשֶׁר יַקְדִּישׁוּ בְּנֵי יִשְׂרָאֵל לְכָל מַתְּנֹת קָדְשֵׁיהֶם וְהָיָה עַל מִצְחוֹ תָּמִיד לְרָצוֹן לָהֶם לִפְנֵי ה'". הכוונה כאן לפי המפרשים היא שהציץ נועד לכפר על הקרבת הקורבנות שהוקרבו בטומאה. הרמב"ם פוסק כך להלכה ואומר שאם כהן לא ידע שהוא נטמא בקבר התהום והוא הקריב קורבן, ואחר כך נודע שהוא היה טמא, אין צורך להקריב קורבן אחר כי הציץ מרצה עליו.
וכן ב מובא "על מה הציץ מרצה - על הדם ועל הבשר ועל החלב, שנטמא בין בשוגג בין במזיד, בין באונס בין ברצון, בין ביחיד בין בציבור".
משמעויות נוספות במקרא
במקרא עצמו המילה "ציץ" מתארת אף דברים אחרים, כגון תחילת הפריחה, שם של צומח ושם מקום.